CELEX: 32018D1885
Language: sl
Date: 2018-11-30 00:00:00
Title: Izvedbeni sklep Komisije (EU, Euratom) 2018/1885 z dne 30. novembra 2018 o spremembi Odločbe 96/566/Euratom, ES o pooblastitvi Finske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2018) 7840)

4.12.2018   
               
               
                  SL
               
               
                  Uradni list Evropske unije
               
               
                  L 308/43
               
            
         IZVEDBENI SKLEP KOMISIJE (EU, Euratom) 2018/1885
         z dne 30. novembra 2018
         o spremembi Odločbe 96/566/Euratom, ES o pooblastitvi Finske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
         
            
               (notificirano pod dokumentarno številko C(2018) 7840)
            
         
         (Besedilo v finskem in švedskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
         po posvetovanju s Svetovalnim odborom za lastna sredstva,
         ob upoštevanju naslednjega:
         
                     (1)
                  
                  
                     Na podlagi člena 379(2) Direktive Sveta 2006/112/ES (2) lahko Finska pod pogoji, ki so v tej državi članici veljali na dan njenega pristopa, še naprej oprošča storitve avtorjev, umetnikov in nastopajočih izvajalcev iz točke 2 dela B Priloge X in transakcije iz točk 9 in 10 dela B Priloge X k navedeni direktivi, dokler se iste oprostitve uporabljajo v eni od držav članic, ki je bila članica Skupnosti 31. decembra 1994. V skladu z navedenim členom je te transakcije treba upoštevati pri določitvi osnove za lastna sredstva iz naslova davka na dodano vrednost (DDV).
                  
               
                     (2)
                  
                  
                     Z Odločbo Komisije 96/566/Euratom, ES (3) je bila Finska pooblaščena, da med drugim uporabi približne ocene za izračun osnove za lastna sredstva iz naslova DDV za transakcije v zvezi z nekaterimi storitvami avtorjev, umetnikov in nastopajočih, dobavo zemljišč in prevozom potnikov, ki so zdaj navedene v točkah 2, 9 in 10 dela B Priloge X k Direktivi 2006/112/ES.
                  
               
                     (3)
                  
                  
                     Finska je v dopisu z dne 26. aprila 2018 Komisijo zaprosila, da jo pooblasti za uporabo fiksnih odstotkov vmesne osnove za izračun osnove za lastna sredstva iz naslova DDV za transakcije v zvezi s storitvami svobodnih poklicev, dobavo novih objektov ali pripadajočih zemljišč in zazidljivih zemljišč ter prevozom potnikov, navedene v točkah 2, 9 in 10 dela B Priloge X k Direktivi 2006/112/ES. Finska je pokazala, da so bili odstotki, uporabljeni za vmesno osnovo v letih od 2014 do 2016 (točki 2 in 10) ter v letih od 2012 do 2016 (točka 9), stabilni. Pooblastilo za uporabo fiksnih odstotkov bi dodatno zmanjšalo upravno breme pri izračunu osnove za lastna sredstva iz naslova DDV za takšne transakcije. Zato bi bilo treba Finsko pooblastiti, da pri izračunu osnove za lastna sredstva iz naslova DDV uporabi fiksne odstotke za storitve svobodnih poklicev, dobavo novih objektov ali pripadajočih zemljišč in zazidljivih zemljišč ter prevoz potnikov.
                  
               
                     (4)
                  
                  
                     Zaradi preglednosti in pravne varnosti je primerno veljavnost pooblastila časovno omejiti.
                  
               
                     (5)
                  
                  
                     Odločbo 96/566/Euratom, ES bi bilo zato treba ustrezno spremeniti –
                  
               SPREJELA NASLEDNJI SKLEP:
         
            Člen 1
            V Odločbi 96/566/Euratom, ES se vstavijo členi 2a, 2b in 2c:
            
               
                  „Člen 2a
                  Z odstopanjem od člena 2(1) te odločbe se za namene izračuna osnove za lastna sredstva iz naslova DDV Finska pooblasti, da od 1. januarja 2018 do 31. decembra 2020 za transakcije iz točke 2 dela B Priloge X k Direktivi Sveta 2006/112/ES (*1) uporablja 0,0002-odstotni delež vmesne osnove.
               
               
                  Člen 2b
                  Z odstopanjem od člena 2(2) te odločbe se za namene izračuna osnove za lastna sredstva iz naslova DDV Finska pooblasti, da od 1. januarja 2018 do 31. decembra 2020 za transakcije iz točke 9 dela B Priloge X k Direktivi 2006/112/ES uporablja 0,53-odstotni delež vmesne osnove.
               
               
                  Člen 2c
                  Z odstopanjem od člena 2(3) te odločbe se za namene izračuna osnove za lastna sredstva iz naslova DDV Finska pooblasti, da od 1. januarja 2018 do 31. decembra 2020 za transakcije iz točke 10 dela B Priloge X k Direktivi 2006/112/ES uporablja 0,11-odstotni delež vmesne osnove.
               
            
         
         
            Člen 2
            Ta sklep je naslovljen na Republiko Finsko.
         
         
            V Bruslju, 30. novembra 2018
            
               
                  Za Komisijo
               
               Günther OETTINGER
               
                  Član Komisije
               
            
         
         
            (1)  UL L 155, 7.6.1989, str. 9.
         
            (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (3)  Odločba Komisije 96/566/Euratom, ES z dne 11. septembra 1996 o pooblastitvi Finske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (UL L 247, 28.9.1996, str. 43).